b"\n_START_ARTICLE_\nCan Crusellas\n_START_SECTION_\nDescripci\xc3\xb3\n_START_PARAGRAPH_\nEs tracta d'una construcci\xc3\xb3 civil: edifici d'habitatges constru\xc3\xaft a finals del segle XIX i pensat com a segona resid\xc3\xa8ncia a prop del nucli industrial. \xc3\x89s format per una planta gaireb\xc3\xa9 quadrada sobre la qual s'alcen dos pisos de quatre fa\xc3\xa7anes plenes d'obertures (finestres i balcons) emmarcades per cornises. Totes les quatre cares de l'edifici s\xc3\xb3n rematades per una cornisa que tanca el terra superior sobre el qual s'al\xc3\xa7a un cos de planta quadrada que a manera de lucernari il\xc2\xb7lumina l'escala interior de l'edifici. Tot el conjunt \xc3\xa9s envoltat per jardins._NEWLINE_Els jardins envolten tot l'edifici historicista i la vegetaci\xc3\xb3 i els complements escult\xc3\xb2rics- ornamentals participen tamb\xc3\xa9, totalment d'aquests historicisme. Si en l'edifici si pot detectar un cert medievalisme molt estereotipat pel funcionalisme en el cas dels jardins l'historicisme i el punt de refer\xc3\xa8ncia escollit \xc3\xa9s encara m\xc3\xa9s ambigu cara a partir d'un esquema totalment geom\xc3\xa8tric que distribueix l'espai cobert per la vegetaci\xc3\xb3 i respectant molt la simetria de l'edifici, aquesta vegetaci\xc3\xb3 i especialment alguns elements com la glorieta, l'entrada, etc._NEWLINE_S\xc3\xb3n plenament rom\xc3\xa0ntics.\n_START_SECTION_\nHist\xc3\xb2ria\n_START_PARAGRAPH_\nLa casa Cruselles fou constru\xc3\xafda finals del segle XIX  i m\xc3\xa9s concretament l'any 1878 segons figura en la fa\xc3\xa7ana de l'edifici; l'obra \xc3\xa9s fruit del creixement industrial que va viure la vila d'Art\xc3\xa9s amb la instal\xc2\xb7laci\xc3\xb3 de les primeres f\xc3\xa0briques de filats i de teixits que ampliaren i modernitzaren  la tradici\xc3\xb3 del t\xc3\xa8xtil artesanal existent a Art\xc3\xa9s des del segle XVII. Fou constru\xc3\xafda la gran Torre habitatge com a resid\xc3\xa8ncia d'una fam\xc3\xadlia de fabricants; fa pocs anys el seu propietari, tamb\xc3\xa9 i encara fabricant a Art\xc3\xa9s, (sitges) va vendre la casa a l'ajuntament i fou acollida com a llar dels avis._NEWLINE_En aquest edifici fou instal\xc2\xb7lat tamb\xc3\xa9 el museu dedicat al pare Faura, un petit museu local dedicat a la figura de l'insigne meteor\xc3\xb2leg d'Art\xc3\xa9s."